त्रलोका दिन भर नवाब, इस्माईल, गुरदास ते दुए जोटी दारें साथें टांगा बांहदा हा, पर संञ घरोंदे गै नसीबू आले अड्डे पर इस तक्का जाई खड़ोंदा जे कोई भुली-भलाई दी सोआरी टक्करी जा तां उसी गी छैल खाने ते गरम लुसलुसे बिस्तरे दा लालच देइयै ओ मेहरबानदास दी धर्मसाला छोड़ी आवै। एकड़ी कुनीत ओ करदा मेहरबान दास ते उसदे भ्रा घनशाम दी खातर गै हा पर बदनामी ते उसदी अपनी गै होंदी ही। ते इसदे बदले च उसगी थ्होंदी मासै दी इक-आध चांप ते मिट्ठे माल्टे दी बोतल !